Ховш ма хиллара, укх тIехьарча хана дувцаш да, къамий метташа эрсий мотт Iомабе ловрашта новкъарло ю, яхаш. Цу хьакъехьа Лайлайна фу хет хьежар со. Бий-те гIалгIай мотт эрсий метта зулам деш? Хьехархочо яхачох, гIалгIай мотт вIалла новкъа бац, эрсий мотт Iомабе безам болча сага. Цо гIо ду, кхыдола метташ Iомадеш. Эрсий меттала дIа ца кхетачунца гIалгIай меттала дувц цо, тIаккха дикагIа кхетаду дешрхочо дувцаш дола хIама.